אילן גולדהירש

אילן גולדהירש (11 ביולי 1944 – 19 במאי 2018) היה פזמונאי ישראלי. חלק משיריו הפכו ללהיטים. במקצועו שימש כפקיד בכיר במשרד האוצר. במקביל לעבודתו זו כתב פזמונים ושירים וכן סיסמאות וג'ינגלים לחברות מסחריות. גולדהירש נולד בתל אביב. למד לתואר ראשון בסוציולוגיה ובמדע המדינה מהשלוחה התל אביבית של האוניברסיטה העברית, וסיים לימודי תעודה בתקשורת באוניברסיטה העברית בירושלים. עבד כפקיד במס שבח מקרקעין במשרד האוצר. שירו הראשון שהוקלט, בשנות ה-60, היה "עקבות בחול", בביצוע של שמעון בר ללחן של אריה לבנון. הוא אף כתב שירים לסרטים ישראליים ("אבא גנוב", "חייך אכלת אותה") עם שיריו המוכרים נמנים "פתאום נפל עלי אביב" בביצוע להקת האחים והאחיות, שיר הנושא של הסרט "משפחת צנעני" בביצועם של יגאל בשן ויזהר כהן (ב-2013 חידש קובי אוז את השיר, ושילב בו קטע מהקלטת סבו שנפטר), שיר הנושא של הסרט "חייך אכלת אותה" בביצועו של בשן, "שרונה" בלחנו ובביצועו של אבנר גדסי, "יסמין" בביצוע זוהר ארגוב ו"לילה טוב לאהבה" של יהורם גאון. גולדהירש כתב לרוב הלהקות הצבאיות ולתוכניות רדיו שונות (למשל: "חוחים וחיוכים", "פגישה מחודשת" ועוד). שירו "מתוק מתוק" בביצועה של להקת פיקוד הצפון זכה בתואר "שיר השנה" במצעדי הפזמונים השנתיים של קול ישראל ושל גלי צה"ל לשנת תשל"א. 17 משיריו הגיעו למקומות ראשונים במצעדי הפזמונים ואף נבחר לפזמונאי השנה 77/78 של עיתון "להיטון". שירים אחדים שחיבר כתב על פי לחנים זרים, ובהם "פני מלאך", "הקולות של פיראוס" ו"שלום לך ארץ נהדרת" (על פי לחן השיר "City of New Orleans" (אנ')). חיבר גם את "שיר המנון למכבי תל אביב", לקבוצות הכדורגל והכדורסל של מכבי תל אביב. גולדהירש נטל חלק בפסטיבלים רבים (הרגיל, המזרחי והילדים). שירו "שולם ברוגז" בביצוע מייק בורשטיין זיכה אותו במקום ראשון. בפסטיבל הזמר 1975 זכה השיר שכתב "שיר פרטי" לביצוע וללחן של ניסים סרוסי ולעיבוד של מרטין מוסקוביץ'. לאחר רצח יצחק רבין כתב לזכרו את השיר "קשה לכתוב דמעות", שהלחין ברי סחרוף ושר אריק איינשטיין בתקליטו "לאן פרחו הפרפרים". בשנת 2006 כתב ליגאל בשן את השיר "כבר לא גיבורים" על מלחמת לבנון השנייה. בשנת 2012 כתב גולדהירש את השיר "געגועים לסוראמללו" לפי הזמנתו של גברי בנאי. גולדהירש היה קופירייטר פורה במיוחד, ולזכותו כ-400 פרסומות (שמות, פרסומות וג'ינגלים), ברשימה אפשר למצוא את "הכל בסיידר", "רב-מכר", "משחקי קוד-קוד", קינלי וקוקה קולה. גולדהירש נפטר ב-19 במאי 2018. הוא הותיר אחריו פזמונים רבים שטרם הולחנו, בעיקר משני העשורים האחרונים לחייו. אלה נערכו וקובצו על ידי משפחתו בשנת 2020 לספר בשם "בדרך הלב". אילן גולדהירש, טל ברודי, סל של חרוזים, צייר אבנר כץ, צילם גדי דגון, תל אביב: ד. פלד, 1983. (על כדורסל, לילדים) אצלי או אצלך: שירים מרוב אהבה, עיצוב: דלית ואמי רובינגר, תל אביב: ספרית מעריב, תשמ"ה 1985. פתאום נפל עלי אביב: פיזמונים מעט אילן גולדהירש, איורים: אבי מרגלית, תל אביב: בוסתן, 1987. שלום לך ארץ נהדרת, תל אביב: ספרית מעריב, תשמ"ח 1988. בדרך הלב - פזמונים אחרונים, תל אביב, 2020. מדיה וקבצים בנושא אילן גולדהירש בוויקישיתוף אילן גולדהירש, במסד הנתונים הקולנועיים IMDb (באנגלית) אילן גולדהירש, באתר שירונט אילן גולדהירש, באתר MusicBrainz (באנגלית) אילן גולדהירש, דף שער בספרייה הלאומית רשימת הפרסומים של אילן גולדהירש, בקטלוג הספרייה הלאומית הספרים של אילן גולדהירש, באתר "סימניה" ש. יסמין, אילן גדל בג'ונגל, מעריב, 9 בנובמבר 1978 שגיא בן נון‏, הפזמונאי והסופר אילן גולדהירש הלך לעולמו בגיל 73, באתר וואלה, 19 במאי 2018 איתי שטרן, מת הפזמונאי אילן גולדהירש, באתר הארץ, 20 במאי 2018 דודי פטימר נפרד מהפזמונאי אילן גולדהירש, "גם כן תרבות" עם גואל פינטו, כאן תרבות, סרטון באתר יוטיוב משיריו: פרח קיר, מעריב, 25 בדצמבר 1978 האהבה איננה גרה כאן יותר, מעריב, 21 ביולי 1980 אצלי או אצלך, מעריב, 24 בנובמבר 1980 שבת בשבט, מעריב, 26 בינואר 1981 לא חושב לצאת, מעריב, 17 בינואר 1983 אחרי הבחירות, מעריב, 2 בנובמבר 1988 שלום לך ארץ נהדרת ש. יסמין, אילן גדל בג'ונגל, מעריב, 9 בנובמבר 1978. וראו תמר אבידר, כל אהבותיו..., מעריב, 19 ביולי 1985. ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.